1. **E Yamada (Eksodo 3)::**
   * **E Mata na Kandela (Eksodo 3:1-6)**
     + E 40 añanan ku Moisés a biba na Madian por wòrdu kontá kuntu komo lo siguiente: el a kasa, e tabatin dos yiunan hòmber, i a sirbi komo un wardadó pa su suegro. Tambe el a dediká e tempu ei pa skirbi dos buki: Jòb i Genesis, esensial na komprendementu di e temanan krusial di salbashon. Pero tur kos a kambia den un momentu.
     + Na Horèb ( Seru Sinai), e Angel di Dios a aparesé n Moisés den un mata na kandela (Eksodo 3:1-3). Ken e Angel aki tabata? Dios mes (Eksodo 3:4). Promé ku El a bira enkarná, Hesus a paresé na múltipel(hopi) okashonnan komo “ e Angel di Jehová” (Gen. 22:11-17; Huesnan 6:11, 16; 13:17-22; Zak. 3:1-2).
     + Ora ku E tabata papia na Moisés, Dios a presentá Su mes komo e Dios di Abraham, Isaak, i Jakòb. E idea tabata kla: Dios a baha pa kumpli ku e promesa hasí na e patriarkanan aki i pa duna Israel e tera di Kanaan (Gen. 12:7; 26:3; 48:3-4).
   * **Dios Su Òrdunan (Eksodo 3:7-12)** 
     + Dios ta presentá Su mes komo un Persona dinámiko, huzando vèrbonan di akshon: mira, baha, saka for (Eks. 3:7-8).
       1. *MIRA*: Dios no ta indiferente na sufrimentu. E ta mira tur kos. Speshalmente E ta mira e doló i inhustisia kometé kontra di Su pueblo (2 Reinan 9:26).
       2. *BAHA*: Dios no ta para(permanesé) ketu. E ta baha pa kana entre nos. E ta biba entre sernan humano (Eks. 29:45; Juan. 14:16-17)
       3. *SAKA*: Dios, na Su tempu, ta aktua pa libra nos for di sufrimentu i kumpli ku Su promesanan (Jer. 29:11)
     + Tambe Dios a rekerí akshonnan definitivo for di Moisés: Bai na Egipto i saka Mi pueblo for di einan (Eks. 3:10, 12).
     + Moisés tabata kompletamente konfundí(aplastá) dor di e tarea. E no tabata kier huza su forsa mas; é no tabata sinti kapas mas di kumpli ku e mishon; solamente é por a sklama, “ Ta ken mi ta?” (Eks. 3:11).
     + Su orguyo a wòrdu transformá den humildat. En realidat, tabata na e momentu aki ku é tabata kla pa su misho.
   * **E Nòmber di Dios (Eksodo 3:13-22)**
     + Tur dios Egipsio tabatin un nòmber, pero Israel a adorá “ Dios Todopoderoso” (Eksodo 6:3). Despues di siglonan di polushon Egipsio, e Israelitanan kier a sa e nòmber di nan Libradó (Eks. 3:13).
     + Desde den e tempu ei ku un nòmber a wòrdu konektá na un persona su karakter, Dios ta introdusí Su mes ku un di Su atributonan prinsipal : 'ehyeh (pa ta). Dios ta etèrno, semper tabata, ta, i semper lo ta. E ta “ MI TA” (Eks. 3:14).
     + Durante tempu, e pronunsiashon di e nòmber aki a wòrdu pèrdí. Dios a permití esaki pasombra loke ta importá no ta e nòmber mes, pero esaki su karakter. El ta adaptá na nos nesesidatnan. Nos por yam’É “Wardadó,” “Saniadó,” “Proveadó ,” “ Tata,” …, “ Amor."
     + E kos importante ta ku Dios kier pa nos sinti nos serka, aksesibel, nesesario, i un amigu pegá.
2. **Kumpli e mishon (Eksodo 4):**
   * **Ekskiusnan i Mas ekskiusnan (Eksodo 4:1-17)**
     + Promé ku atmitiendo abiertamente ku é no kier a kumpli ku e mishon ku Dios a konfia na djé, Moisés a presentá kuater ekskiusnan “ perfekto” pa rechasa esaki. Pa kada ekskius, Dios a respondé ku un promesa.

|  |  |  |
| --- | --- | --- |
| **EKSKŰS** | **PROMESA** | **APLIKASHON** |
| “Ta ken Mi ta?” (Eks. 3:11) | ““ Mi lo ta ku bo ”  (Eks.. 3:12) | E poder pa kumpli ku Dios Su enkargo no ta permanesé den nos, pero den e hecho ku Dios ta duna poder na nos. E lo ta ku nos manera E tabata ku Moisés. |
| “Kon ta Bo nòmber?” (Eks. 3:13) | “Ami ta Esun ku Mi ta “ (Eks. 3:14) | Dios ta berdadero, etèrno, i personal; E ta priminti i semper ta kumpli ku Su promesanan; sin tempu; semper konfiabel. |
| “Nan lo no keremi ni skucha na mi bos” (Eks. 4:1) | ““ Nan lo kerebo pa motibu di e señalnan ku bo lo hasi ” (Ek. 4:8) | Dios a duna Moisés poder pa hasi milagernan, i El a traha den kurason di e pueblo pa kere den e milagernan ei. Hesus tambe a primintí pa hasi meskos pa nos (Marko 16:17-18). |
| “Nunka mi no tabata un hende elokuente ” (Eks.. 4:10) | “Lo Mi siñabo kiko bo mester bisa ” (Eks. 4:12) | Esun Kende a krea e lenga lo duna nos e palabranan nesesario na e tempu nesesario (Eks. 4:11; Luk. 12:11-12) |

* + - Finalmente, Dios a bisa Moisés, “ Basta ku bo ekskiusnan; bo por hasié, i bo lo hasié ” (Eks. 4:14-17).
  + **E Regreso na Egipto (Eksodo 4:18-31)**
    - E promé paso ku Moisés a tuma den bolbiendo bèk na Egipto tabata pa pidi su suegro pa permiso (Eksodo 4:18 ). Tumando su famia, el a kuminsá su biahe (Eksodo 4:20). Pero algu di sorpresa a sosodé. Riba kaminda, Dios tabata kier a mat’é (Eksodo. 4:24).
    - Séfora a komprendé loke tabata sosodé, i a tuma e midínan nesesario pa evitá e resultado fatal: el a sirkunsidá su yiu hòmber (Eks. 4:25).
    - Moisés (influensiá dor di su esposa) no a sirkunsidá su yiu hòmber. Pesei, é tabata desobedesiendo e kondishonnan di e pakto ku Dios a stablesé ku Abraham (Gen. 17:10).
    - E rechaso konsiente pa obedesé un mandato divino kla a deskualifiká Moisés for di guia e pueblo. E situashon aki mester a wòrdu remediá promé ku é lo por kumpli ku su mishon.